Kosovë: Javën e ardhshme mocioni i mosbesimit për qeverinë
Nëse mocioni siguron 61 vota në Parlamentin 120 vendesh të Kosovës atëherë merr fund qeveria e pakicës.
Kryesia e Parlamentit të Kosovës caktoi për të martën seancën e radhës kur do të votohet mocioni për mosbesim ndaj qeverisë. Ky mocion u dorëzua mbrëmë nga Aleanca Kosova e re e cila ishte edhe nismëtare e tij. Nënkryetari i kësaj partie Ibrahim Gashi tha sot se grumbullimi i 40 nënshkrimeve për këtë mocion ishte një veprim në përpjekje për tejkalimin e gjendjes aktuale politike në vend dhe ishte në funksion të interesave të Kosovës. ë tha zoti Gashi. Nëse mocioni siguron 61 vota në Parlamentin 120 vendesh të Kosovës atëherë merr fund qeveria e pakicës nga e cila u tërhoq Lidhja Demokratike e Kosovës. Në këtë rast është në duart e kryetarit të Parlamentit Jakup Krasniqi, që njëherësh është edhe ushtrues i detyrës së presidentit që të vendosë për zhvillimet e mëtejshme. tha zoti Krasniqi. Ndërkaq mocioni është parë me dyshim nga përfaqësuesit e Lidhjes Demokratike të Kosovës dhe Aleancës për Ardhmërinë e Kosovës të cilët janë shprehur të pakënaqur me tekstin e tij dhe kanë kërkuar vërtetimin e disa nënshkrimeve të hedhura në të. Por nënkryetari i Aleancës për Ardhmërinë e Kosovës, Ardian Gjini tha se pakënaqësitë nuk e ndryshojnë qasjen e kësaj partie ndaj qeverisë aktuale. tha zoti Gjini. Dorëheqja e ish presidentit të Kosovës Fatmir Sejdiu kushtëzoi shpalljen e zgjedhjeve të parakohshme tashmë të caktuara për 13 shkurtin e vitit të ardhshëm, ndërsa tërheqja e Lidhjes Demokratike të Kosovës nga koalicioni qeverisës duket se përfundimisht po e çon vendin në zgjedhje të jashtëzakonshme që mund të mbahen brenda këtij viti.